JayJayThrowThrow/commonwealth-wiki-mix huggingface dataset:
سفیدموتیا

آنکھ کے عدسے یا اس عدسے کے کیسے (capsule) میں آجانے والی غیر شفافی یا دھندلاہٹ اور یا تاریکی کو کہا جاتا ہے جس کی وجہ سے بصارت متاثر ہوتی ہے، اس کا تعلق اکثر و پیشتر ضعیفی یا بزرگی سے ہوا کرتا ہے اور اسی وجہ سے اس کو عمررسیدگی کا مرض بھی سمجھا جاتا ہے۔ بعض اوقات یہ مرض کسی چوٹ یا شدید طاقت کی اشعاع (radiation) آنکھ پر آنے کی وجہ سے بھی پیدا ہوجاتا ہے، مزید یہ کہ چند اقسام میں یہ اپنی نوعیت میں وراثتی بھی ہوتا ہے۔
وجہ تسمیہ

اس کیفیت مرض کو موتیا بند کہنے کی وجہ یہ ہے کہ جو دھندلاہٹ نظر آتی ہے وہ ایک سفید موتی یا مروارید کی مانند ہوتی ہے اور چونکہ وہ روشنی کا راستہ یا بالفاظ دیگر بصارت کی راہ کو بند کرتی ہے اسی وجہ سے اس کو موتیا بند کہا جاتا ہے۔ فارسی میں اس کو آب مروارید کہا جاتا ہے اور اس کی وجہ بھی اس کا گرتی ہوئی آبشار کے پانی کی مانند سفید ہونا ہے، جبکہ عربی میں اسے الماء الابیض اور یا پھر طبی الفاظ میں الساد بھی کہا جاتا ہے۔ انگریزی میں اسے cataract اس وجہ سے کہتے ہیں کہ لفظ cataracta (جو یونانی کے katarhaktes سے نکلا ہے) کے معنی آبشار کے ہوتے ہیں اور چونکہ یہ دھندلاہٹ آنکھ میں ایک آبشاری سفید پانی کے سے پردے کی مانند اترتی ہے یا گرتی ہے جو اس کی انگریزی وجہ تسمیہ سمجھی جاتی ہے؛ مزید یہ کہ لاطینی میں اس کا ایک متبادل مفہوم portcullis کا بھی آتا ہے جس کے معنی ایک قسم کے دروازے یا کواڑ کے ہوا کرتے ہیں لہذا یہ بھی کہا جاتا ہے کہ اسی رکاوٹ کے مفہوم کی وجہ سے اس کا نام cataract پڑ گیا۔

زمرہ:آنکھ
زمرہ:امراض آنکھ
زمرہ:امراض چشم
زمرہ:بصارت
زمرہ:نابینا پن
زمرہ:طب العین
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
جمائما گولڈ سمتھ

جمائما گولڈ سمتھ ایک برطانوی شہری ہیں۔ وہ عمران خان کی سابقہ بیوی اور سر جیمز گولڈ سمتھ کی بیٹی ہیں جو ایک برطانوی ارب پتی تھے۔ جمائما گولڈ سمتھ نے 1995ء میں عمران خان سے شادی کے وقت اسلام قبول کیا تھا۔
ولادت و ابتدائی زندگی

جمائما (ولادت: 30 جنوری، 1974ء) اور اس کے بھائی زیک گولڈ سمتھ (ولادت: 20 جنوری، 1975ء) ایسے وقت میں پیدا ہوئے جب ان کے والدین (جیمز گولڈ سمتھ اور لیڈی انابل) مختلف قانونی شراکت داروں سے شادیوں میں تھے، بعد ازاں ان دونوں بچوں کو قانونی حیثیت دینے کے لیے ان کے والدین نے 16 نومبر، 1978ء کو باقاعدہ شادی کی۔

آپ کی ماں اینگلو آئرش ہیں اور باپ عیش و عشرت کے ہوٹل ٹائکون
کا مالک اور پارلیمان (ایم پی) کے سابق کنزرویٹو رکن میجر فرینک گولڈ سمتھ کا بیٹا ہے۔ یہ گولڈ سمتھ خاندان سے ہیں جو ایک جرمن اور یہودی پس منظر رکھتا ہے۔
شادی و اولاد

عمران خان سے جمائما کے دو بیٹے ہیں: سلیمان خان اور قاسم خان۔
دیگر شریک ساتھی

رسل برینڈ

جمائما کا ماننا ہے کہ معروف اداکار رسیل برینڈ نے انھیں زندگی کے بہترین
جنسی تلذّذ سے آسودہ کیا۔
حوالہ جات

زمرہ:1974ء کی پیدائشیں
زمرہ:انگریز مسلمان
زمرہ:برطانوی صحافی
زمرہ:بقید حیات شخصیات
زمرہ:پاکستان کو برطانوی تارکین وطن
زمرہ:پاکستانی خواتین صحافی
زمرہ:پاکستانی صحافی
زمرہ:پروٹسٹنٹ سے اسلام قبول کرنے والی شخصیات
زمرہ:سابقہ برطانوی مسیحی
زمرہ:سابقہ پاکستانی مسیحی
زمرہ:عمران خان کا خاندان
زمرہ:فرانسیسی نژاد انگریز شخصیات
زمرہ:فرانسیسی نژاد پاکستانی شخصیات
زمرہ:گولڈ سمتھ خاندان
زمرہ:ویسٹ منسٹر کی شخصیات
زمرہ:برطانوی خواتین صحافی
زمرہ:جامعہ لندن کے فضلا
زمرہ:یونیورسٹی آف برسٹل کے فضلا
زمرہ:پاکستان کے وطن گیر شہری
زمرہ:یونیسف کے خیر سگالی سفیر
زمرہ:چیلسی، لندن کی شخصیات
زمرہ:برطانوی فلم پروڈیوسر
زمرہ:برطانوی منظر نویس
زمرہ:برطانوی ٹیلی وژن پروڈیوسرز
زمرہ:برطانوی خواتین فلم پروڈیوسرز
زمرہ:برطانوی خواتین منظر نویس
زمرہ:لندن کے فلم پروڈیوسر
زمرہ:پاکستانی فلم پروڈیوسر
زمرہ:پاکستانی منظر نویس
زمرہ:پاکستانی ٹیلی وژن پروڈیوسرز
زمرہ:پاکستانی خواتین فلم پروڈیوسرز
زمرہ:فرانسیسی نژاد برطانوی شخصیات
زمرہ:انگریز نژاد پاکستانی شخصیات
زمرہ:انگریز کاروباری شخصیات
زمرہ:کاروبار میں برطانوی خواتین
زمرہ:30 جنوری کی پیدائشیں
زمرہ:یہودیت سے اسلام قبول کرنے والی شخصیات
زمرہ:پاکستانی خواتین
زمرہ:اکیسویں صدی کی انگریز خواتین
زمرہ:انگریز صحافی
زمرہ:انگریز ٹیلی ویژن پروڈیوسر
زمرہ:ٹیلی وژن پروڈیوسرز
زمرہ:فلم پروڈیوسر
زمرہ:لندن کی شخصیات
زمرہ:برطانوی شخصیات
زمرہ:لندن کے صحافی
روجر فیڈرر

روجر فیڈرر 8 اگست 1981 کو سویٹزر لینڈ میں پیدا ہوئے۔ وہ اس وقت دنیا کے نمبر 3 ٹینس کے کھلاڑی ہیں۔ وہ اب تک 20 گرینڈ سلم مقابلے جیت چکے ہیں۔ وہ رافیل نڈال کے روایتی حریف ہیں۔
حوالہ جات

زمرہ:1981ء کی پیدائشیں
زمرہ:2000ء گرمائی اولمپکس ٹینس کھلاڑی
زمرہ:2004ء گرمائی اولمپکس ٹینس کھلاڑی
زمرہ:2008ء گرمائی اولمپکس میں تمغا یافتگان
زمرہ:2008ء گرمائی اولمپکس ٹینس کھلاڑی
زمرہ:2012ء گرمائی اولمپکس میں تمغا یافتگان
زمرہ:2012ء گرمائی اولمپکس ٹینس کھلاڑی
زمرہ:بقید حیات شخصیات
زمرہ:سوئس رومن کیتھولک
زمرہ:سوئس مرد ٹینس کھلاڑی
زمرہ:سوئٹزرلینڈ کے اولمپک چاندی تمغا یافتگان
زمرہ:سوئٹزرلینڈ کے اولمپک طلائی تمغا یافتگان
زمرہ:سوئٹزرلینڈ کے اولمپک ٹینس کھلاڑی
زمرہ:شخصیات بلحاظ افریقانر نسب
زمرہ:عالمی نمبر 1 ٹینس کھلاڑی
زمرہ:کھلیوں کے عالمی ریکارڈ رکھنے والے
زمرہ:ٹینس میں اولمپک تمغا یافتگان
زمرہ:یونیسف کے خیر سگالی سفیر
زمرہ:آسٹریلین اوپن (ٹینس) چیمپئن
زمرہ:ومبلڈن چیمپئن
زمرہ:فرینچ اوپن چیمپئن
زمرہ:یو ایس اوپن (ٹینس) چیمپئن
زمرہ:آئی ٹی ایف ٹینس ورلڈ چیمپئین
زمرہ:اکیسویں صدی کے رومن کیتھولک
زمرہ:سوئس شخصیات
زمرہ:جنوبی افریقی شخصیات
رافیل نڈال

تصغیر|بائیں|رافیل نڈال
رافیل نڈال 3 جون 1986 کو سپین میں پیدا ہوئے۔ وہ ایک بین الاقوامی ٹینس کھلاڑی ہیں اور وہ عالمی نمبر دو ٹینس کھلاڑی ہیں۔ وہ روجر فیڈرر کے روایتی حریف ہیں۔ وہ صرف سولہ سال کی عمر میں اوپر کے 50 عالمی ٹینس کھلاڑیوں میں شامل ہو گئے تھے۔ وہ اب تک 5 گرینڈ سلم مقابلے جیت چکے ہیں


زمرہ:1986ء کی پیدائشیں
زمرہ:2004ء گرمائی اولمپکس ٹینس کھلاڑی
زمرہ:2008ء گرمائی اولمپکس میں تمغا یافتگان
زمرہ:2008ء گرمائی اولمپکس ٹینس کھلاڑی
زمرہ:2016ء گرمائی اولمپکس میں تمغا یافتگان
زمرہ:2016ء گرمائی اولمپکس ٹینس کھلاڑی
زمرہ:بقید حیات شخصیات
زمرہ:عالمی نمبر 1 ٹینس کھلاڑی
زمرہ:کھلیوں کے عالمی ریکارڈ رکھنے والے
زمرہ:ٹینس کھلاڑی
زمرہ:ٹینس میں اولمپک تمغا یافتگان
زمرہ:ہسپانوی لاادری
زمرہ:ہسپانوی مرد ماڈل
زمرہ:ہسپانوی مرد ٹینس کھلاڑی
زمرہ:ہسپانیہ کے اولمپک طلائی تمغا یافتگان
زمرہ:ہسپانیہ کے اولمپک ٹینس کھلاڑی
زمرہ:ہسپانیہ میں ٹینس
زمرہ:اسپین میں کھیل
زمرہ:آسٹریلین اوپن (ٹینس) چیمپئن
زمرہ:ومبلڈن چیمپئن
زمرہ:فرینچ اوپن چیمپئن
زمرہ:یو ایس اوپن (ٹینس) چیمپئن
زمرہ:ویکی ڈیٹا سے مطابقت رکھنے والی مختصر تفصیل
زمرہ:آئی ٹی ایف ٹینس ورلڈ چیمپئین
زمرہ:3 جون کی پیدائشیں
زمرہ:ہسپانوی کھلاڑی
زمرہ:بیسویں صدی کی ہسپانوی شخصیات
زمرہ:اکیسویں صدی کی ہسپانوی شخصیات
زمرہ:ہسپانیہ میں کھیلوں کی تاریخ
زمرہ:اولمپک مسابق برائے ہسپانیہ
زمرہ:ہسپانوی شخصیات
زمرہ:لاادری
زمرہ:جزائر بلیبار
مصطفی اسماعیل

شیخ مصطفٰی اسماعیل مصر کے مشہور ترین قاریِ قرآن تھے۔ جن کا اپنا ایک الگ انداز تھا اور انھوں نے دنیا کے بے شمار مقامات پر تلاوتِ قرآن کا شرف حاصل کیا۔
حالاتِ زندگی

مصطفے' اسماعیل 17 جون 1905ء میں مصر کے ایک علاقے طنطا کے قریب ایک گاؤں میں پیدا ہوئے۔ ان کی پرورش ان کے دادا نے کی۔1911ء میں آپ شیخ عبد الرحیم ابوالعینین کے مدرسے میں داخل ہوئے۔ 1913ء میں مدرسہ بدل کر شیخ عبد اللہ کے مدرسے میں چلے گئے۔ دس سال کی عمر میں مصطفے' اسماعیل نے قرآن حفظ کر لیا تھا اور ان کی تلاوت کے چرچے شروع ہو چکے تھے۔ 1917ء میں شیخ ادریس فاخر سے تجوید و تلاوت میں مہارت کی سند حاصل کی۔ 1920ء سے 1925ء کے دوران آپ مصر کے دیہات میں بے انتہا مقبول تھے۔ 1943ء میں آپ نے قاہرہ میں قرآن کی تلاوت شروع کی اور جلد ہی مقبولیت حاصل کر لی۔ 1944ء میں ریڈیو پر ان کی تلاوت سن کر مصر کے شاہ فاروق اول بہت متأثر ہوئے اور اس وقت سے ہر رمضان المبارک میں شاہ کے محل سے خصوصی تلاوت کے پروگرام شروع ہو گئے۔ اس دوران انھوں نے بے شمار غیر ملکی سفر کیے۔ 1947ء میں ان کو جامعہ الازہر کا قاری مقرر کیا گیا جو ایک اعزاز تھا۔
1965ء میں جمال عبدالناصر نے انھیں صدارتی ایوارڈ سے نوازا۔ 1977ء میں انھیں مصر کے صدر انور سادات کے ہمراہ اسرائیل اور فلسطین کے دورے کے دوران بیت المقدس میں تلاوت کا شرف حاصل ہوا۔ انھیں مصر اور دیگر ممالک کے بے شمار ایوارڈ ملے۔
انداز

ان کا انداز اس وقت کے قاریانِ قرآن سے بالکل الگ تھا۔ ان کی تلاوت سن کر لوگوں پر رقت طاری ہو جاتی تھی۔ ایک دفعہ ترکی کے دورے میں دورانِ تلاوت انھوں نے محسوس کیا کہ مصر کے سامعین کے برعکس ترکی کے سامعین خاموش ہیں اور نہ داد دے رہے ہیں نہ ان کا کوئی ردِ عمل ہے۔ اس وقت انھیں کچھ مایوسی ہوئی مگر تھوڑی ہی دیر میں ترکی سامعین پر رقت طاری ہونا شروع ہو گئی اور یکے بعد دیگرے اکثر سامعین ہچکیاں لے کر رونے لگے۔ اس ردِ عمل کے بعد انھیں اندازہ ہوا کہ ترکی کے سامعین کا انداز مختلف ہے اور انھوں نے ترکی سے واپسی پر ایک محفل میں کہا کہ مجھے یوں لگا کہ میرے، ترکی کے سامعین اور قرآنِ کریم کے درمیان کوئی خصوصی رابطہ ہے۔ ان کی تلاوت میں رقت کا مشاہدہ ان کے دیگر غیر ملکی دوروں میں بھی کیا گیا۔
وفات

22 دسمبر 1978ء کو انھوں نے آخری دفعہ شرفِ تلاوت حاصل کیا اور 26 دسمبر 1978ء کو مصر کا یہ چراغ گل ہو گیا۔
بیرونی روابط

* مصطفے' اسماعیل۔ بزبانِ انگریزی و ترکی
* تلاوتِ قرآن
*
*
*
* مزید ویڈیوز
* تلاوت کے آڈیو روبط
*
حوالہ جات

زمرہ:1905ء کی پیدائشیں
زمرہ:1978ء کی وفیات
زمرہ:غیر موجود دیباچہ کے حامل صفحات
زمرہ:قراء قرآن
زمرہ:مصری شخصیات
زمرہ:مصری قراء قرآن
زمرہ:کامنز زمرہ جس کا ربط ویکی ڈیٹا پر ہے
جنم جہنم

جنم جہنّم محمد حمید شاہد کے افسانوں کامجموعہ ہے جو 1998 میں اسلام آباد سے شائع ہوا- اس مجموعہ سے قبل شاہد کا ایک مجموعہ “بند آنکھوں سے پرے‘‘ 1994 شائع ہو کراردو دنیا افسانہ نگار کے لیے جگہ بنا چکا تھا- “جنم جہنم " میں بھی چودہ اردو افسانے شامل ہیں- "تماش بین "، "جنم جہنم "، "پارو"، "نئی الیکٹرا"، "منجھلی "، اس کتاب کے معروف افسانے ہیں-
یہ کہانیاں

یہ کہانیاں سچ کی کوکھ سے پھوٹی ہیں اور سچے انسانی جذبوں کو خلوص اور سچائی سے پیش کرتی ہیں- اور اس امر کی گواہی دیتی ہیں کہ انھیں لکھنے والا ہر رنگ کی کہانی اور کہانی کے ہر رنگ کو اپنی گرفت میں لینے پر قدرت رکھتا ہے-منشایاد
محمد حمید شاہد فلسفہ و تصوف میں اپنے انہماک کو مادی زندگی کے مصائب و مشکلات سے فرار کا بہانہ ہرگز نہیں بناتے -چنانچہ اسی کتاب میں انہی افسانوں کے پہلو بہ پہلو ہمارے معاشرتی اور اخلاقی زوال پر دل کو پگھلا دینے والی کہانیاں بھی موجود ہیں- پروفیسر فتح محمد ملک
اس کتاب کے افسانے

تماش بین
ماخوذ تاثر کی کھانی
پارو
منجھلی
نرمل نیر
گرفت
ہار جیت
جنم جھنم -1
جنم جھنم -2
جنم جھنم -3
دوسرا آدمی
نئی الیکٹرا
واپسی
حوالہ جات


زمرہ:1998ء کے افسانے
زمرہ:محمد حمید شاہد کے افسانے
مرگ زار

مرگ زار محمد حمید شاہد کے افسانوں کامجموعہ ہے جو 2004 میں اکادمی بازیافت کراچی نے شائع کیا- اس مجموعہ سے قبل محمد حمید شاہد کے افسانوں کے دط مجموعے “بند آنکھوں سے پرے‘‘( 1994) اور“جنم جہنم "( 1998 )میں شائع ہو چکے تھے - اس مجموعہ میں شاہد کے پندرہ افسانے شامل ہیں- نائن الیون کے پس منظر میں لکھی گئی کہانیاں اس مجموعہ کا اختصاص ہیں-خود شعوریت سے جہاں محمد حمید شاہد کے افسانوں میں متن در متن یا فریم نے ریٹیو کی صورت پیدا ہوئی، وہاں یہ افسانے نئی قسم کی حقیقت نگاری کے مظہر بھی بن گئے ہیں- برشور،لوتھ ،تکلے کا گھائو،موت منڈی میں اکیلی موت کا قصہ اور مرگ زار محمد حمید شاہد کی نو حقیقت پسندی کی عمدہ مثالیں ہیں- ناصر عباس نیر
محمد حمید شاہد بلا شبہ خالدہ حسین، منشایاد، اسد محمد خان، مظہر الاسلام، رشید امجد،مشرف احمد اور احمد جاوید والی نسل کے بعد اردو افسانے کے منظر نامے میں ظہور کرنے کرنے والی پیڑھی میں ایک معتبر اور نہایت لائق توجہ افسانہ نگار کے طور پر سامنے آئے ہیں-افتخار عارف
اس مجموعہ کے افسانے

برشور
رکی ہوئی زندگی
لوتھ
پارینہ لمحہ کا نزول
تکلے کا گھائو
آٹھوں گانٹھ کمیت
معزول نسل
گانٹھ
دکھ کیسے مرتا ہے
سورگ میں سور
موت منڈی میں اکیلی موت کا قصہ
ناہنجار
موت کا بوسہ
ادارہ اور آدمی
مرگ زار
حوالہ جات

زمرہ:2004ء کے افسانے
زمرہ:محمد حمید شاہد کے افسانے
جگر مراد آبادی

جگر مرادآبادی کا اصل نام علی سکندر اور تخلص جگر تھا۔ بھارت کی ریاست اترپردیش کے شہر مراداباد میں پیدا ہوئے اور اسی لیے مرادآبادی کہلائے۔ اردو کے مشہور شاعر گذرے ہیں۔

آپ بیسویں صدی کے اردو کے مشہور شاعروں میں سے ایک ہیں۔ آپ کو سب سے زیادہ نظموں کو جمع کرنے پر ایوارڈ ملا۔
پیدائش

آپ 6 اپریل 1890ء کو مرادآباد میں پیدا ہوئے۔ ۔ آپ کم عمر میں ہی اپنے والد سے محروم ہو گئے اور آپ کا بچپن آسان نہیں تھا۔
تعلیم

آپ نے مدرسے سے اردو اور فارسی سیکھی۔ شروع میں آپ کے شاعری کے استاد رسہ رامپوری تھے۔ آپ غزل لکھنے کے ایک اسکول سے تعلق رکھتے تھے۔ بلا کے مے نوش تھے مگر بڑھا پے میں تا ئب ہو گئے تھے -
وفات

آپ کا 9 ستمبر 1960ء کو انتقال ہو گیا۔
منسوبات

گوندا میں ایک رہائشی کالونی کا نام آپ کے نام پر 'جگر گنج ' رکھا گیا ہے۔ وہاں ایک اسکول کا نام بھی آپ کے نام پر جگر میموریل انٹر کالج رکھا گیا ہے۔
شاعری

جگر مرادآبادی اردو شاعری کے چمکتے ستاروں میں شمار ہوتے ہیں کیونکہ ان کی شاعری ان کی رنگارنگ شخصیت،رنگ تغزّل اور نغمہ و ترنم کی آمیزش کا نتیجہ ہے جس نے انھیں اپنے زمانے بے حد مقبول اور ہردلعزیز بنا دیا تھا۔ جگر کوشاعری کا ذوق بچپن سے ہی تھا کیونکہ والد مولوی علی نظر اور چچا مولوی علی ظفر دونوں شاعر تھے اور بے حد مقبول تھے۔
ان کا دیوان کلیات جگر کے نام سے بازار میں دستیاب ہے جو ان کی غزلوں، نظموں قصائد و قطعات کا مجموعہ ہے۔ اس دیوان کی خاص بات یہ ہے کہ اس کا دیباچہ آل احمد سرور نے لکھا ہے جنھوں نے کلیات کا عکس اتار کر رکھ دیا ہے۔

آل احمد سرور کہتے ہیں:


جگر کو مرزا غالب اور دیگر شعرا کی طرح یہ امتیاز حاصل ہے کہ ان کے کئی اشعار ضرب المثل بن گئے ہیں اور برسوں گذر جانے کے بعد ہیں زبان پر تازہ رہتے ہیں۔ مثلاً

یہ عشق نہیں آساں اتنا ہی سمجھ لیجے
اک آگ کا دریا ہے اور ڈوب کے جانا ہے
تصانیف

* داغ جگر (1922ء)
* شعلہ طور
* آتشِ گل
*
نمونۂ کلام

کسی صورت نمودِ سوزِ پنہانی نہیں جاتی

بھجا جاتا ہے دل چہرے کی تابانی نہیں جاتی

صداقت ہو تو دل سینے سے کھنچنے لگتے ہیں واعظ

حقیقت خود کو منوالیتی ہے مانی نہیں جاتی

چلے جاتے ہیں بڑھ بڑھ کرمٹے جاتے ہیں گرگرکر

حضورِ شمع پروا نوں کی نادانی نہیں جاتی

وہ یوں دل سے گزرتے ہیں کہ آ ہٹ تک نہیں ہوتی

وہ یوں آواز دیتے ہیں کہ پہچانی نہیں جاتی

محبت میں اک ایسا وقت بھی دل پر گزرتا ہے

کہ آنسو خشک ہو جاتے ہیں طغیا نی نہیں جاتی

----------

گلشن پرست ہوں مجھے گل ہی نہیں عزیز

کانٹوں سے بھی نباہ کیے جا رہا ہوں میں

-------

آدمی آدمی سے ملتا ہے

دل مگر کم کسی سے ملتا ہے

-------

میں وہ صاف ہی نہ کہہ دوں‘جو ہے فرق تجھ میں مجھ میں

ترا درد دردِ تنہا‘مرا غم غمِ زمانہ

مرے دل کے ٹوٹنے پر ‘ہے کسی کو ناز کیا کیا

مجھے اے جگر مبارک‘یہ شکستِ فاتحانہ

-------

بنا بنا کے جو دنیا مٹائی جاتی ہے

ضرور کوئی کمی ہے جو پائی جاتی ہے
بیرونی روابط

* مراد آبادی ۔۔۔ آئی جو ان کی یاد تو آتی چلی گئی
* ریختہ|جگر مرادآبادی
حوالہ جات

زمرہ:1890ء کی پیدائشیں
زمرہ:1960ء کی وفیات
زمرہ:اتر پردیش کے شعرا
زمرہ:اتر پردیش کے مصنفین
زمرہ:اردو شعرا
زمرہ:بیسویں صدی کے بھارتی شعرا
زمرہ:بیسویں صدی کے شعرا
زمرہ:بھارتی مسلم شخصیات
زمرہ:ساہتیہ اکیڈمی اعزاز یافتگان برائے اردو ادب
زمرہ:مراد آباد کی شخصیات
زمرہ:بھارتی اردو شعرا
مٹی آدم کھاتی ہے

"مٹی آدم کھاتی ہے" محمد حمید شاہد کا اردو ناول ہے جو جنوری 2007ء میں اکادمی بازیافت کراچی سے منظر عام پر آیا۔ قبل ازیں محمد حمید شاہد کے افسانوں کے تین مجوعے، بند آنکھوں سے پرے، جنم جہنم اور مرگ زار کے علاوہ متعدد کتب شایع ہو چکی تھیں۔ بھارت سے اردو ادب کے سب سے نمایاں نقاد اور فکشن نگار شمس الر حمن فاروقی نے اس ناول کی بابت لکھا ہے
"کبھی کبھی ایسا لگتا ہے کہ جینا اور دکھ سہنا ایک ہی شے ہیں۔ جو دکھ سہتا ہے وہی جیتا ہے۔ اس ناول میں ایک شخص اپنے باپ سے محروم ہو جاتا ہے، دشمن کے ہاتھوں نہیں یہ اس کے اپنے ہی ہیں جو اس کی موت کے ذمہ دار ہیں۔ ایک عورت کو اس کے اپنے گولی مار دیتے ہیں، کیوں کہ وہ انھیں چھوڑ کرجانا چاہتی ہے۔ ایک شخص جسے بچ رہنے کا کوئی حق نہیں وہ لہو لگا کر شہیدوں میں شامل ہوتے ہوتے بج نکلتا ہے۔ لیکن جو بچ نکلا، وہ بچا نہیں۔ دکھ کی چادر بیمار اور صحت مند،قوی اور ضعیف، سب کو ڈھک لیتی ہے۔ محمد حمید شاہد نہایت زی ہوش اور حساس قصہ گو معلوم ہوتے ہیں۔ بظاہر پیچیدگی کے باوجود ان کے بیانیہ میں یہ وصف ہے کہ ہم قصہ گو سے دور نہیں ہوتے۔ محمد حمید شاہد کی دوسری بڑی صفت ان کے موضوعات کا تنوع ہے۔ مٹی آدم کھاتی ہے اس لحاظ سے بھی منفرد ہے کہ اس میں مشرقی پاکستان / بنگلہ دیش کی حقیقت سے آنکھ ملانے کی کوشش رومان اور تشدد کو یکجا کر دیتی ہے۔ اسے محمد حمید شاہد کی بہت بڑی کامیابی سمجھنا چاہیے کہ وہ ایسے موضوع کو بھی اپنے بیانیہ میں بے تکلف لے آتے ہیں جس کے بارے میں زیادہ تر افسانہ نگار گو مگو میں مبتلا ہیں کہ فکشن کی سطح پر اس سے کیا معاملہ کیا جائے۔ دکھ شاید سب کچھ سکھا دیتا ہے۔"
حوالہ جات

زمرہ:2007ء کے ناول
زمرہ:اردو ناول
زمرہ:محمد حمید شاہد کے ناول
کنکٹیویٹی

کنکٹیویٹی سے مراد:

*Connected space ٹوپولوجی میں
*متصلیت (نظریہ گراف)
*جالبینی رسائی کا مطلب انفرادی ٹرمینلز، کمپیوٹرز، موبائل ڈیوائسز اور لوکل ایریا نیٹ ورکس کا عالمی انٹرنیٹ سے جڑا ہونا۔
*Landscape connectivity
*Permeability (spatial and transport planning)
*Pixel connectivity
*کنکٹیویٹی، ٹوپولوجی بیان کرنے کا ایک پیرا میٹر porous medium


زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
گرین ہاؤس

گرین ہاؤس یا گرم خانہ اُس عمارت کو کہتے ہیں جو گرم علاقوں کے پودے کسی سرد علاقے میں اگانے کے لیے بنائی جاتی ہیں۔ ان کی دیواریں اور چھتیں عام طور پر شیشے کی بنی ہوتی ہیں کیونکہ شیشہ گرمی روکتا ہے۔

بائیں|400px|تصغیر|جرمنی میں واقع ایک گرین ہاؤس

سورج کی روشنی شیشے میں سے گذر کر گرین ہاؤس میں داخل ہو سکتی ہے اور اندر کی چیزوں پر پڑتی ہے جو گرم ہو کر انفرا ریڈ شعاعیں خارج کرتی ہیں۔ لمبی طول موج والی انفرا ریڈ شعاعیں شیشے میں سے نہیں گذر سکتیں اور اندر ہی قید ہو جاتی ہیں جس کی وجہ سے گرین ہاؤس اندر سے گرم ہوتے ہیں۔ اسی اصول کی وجہ سے دھوپ میں کھڑی ہوئی کار بھی باہر کی نسبت اندر زیادہ گرم ہوتی ہے۔
سائنسدانوں کا خیال ہے کہ صنعتوں کے فروغ سے دنیا میں کاربن ڈائی آکسائڈ کی مقدار بڑھ رہی ہے اور اس کی وجہ سے دنیا کا درجہ حرارت آہستہ آہستہ بڑھتا جا رہا ہے اور اس کے لیے بھی گرین ہاؤس ایفکٹ green house effect (گرم خانہ اثر) کی اصطلاح استعمال ہوتی ہے جو گرین ہاؤس گیس green house gas (گرم خانہ گیس) سے ہوتا ہے۔ یہ گرین ہاؤس شیشے کا بنا ہوا نہیں ہے بلکہ دنیا کے گرد لپٹے ہوئے کرۂ ہوا میں موجود کچھ گیسوں پر مشتمل ہے۔ ہوا میں 99 فیصد گیسیں آکسیجن اور نائٹروجن ہیں جو سورج کی حرارت جذب نہیں کرتیں۔ لیکن پانی کے بخارات اور کاربن ڈائی آکسائڈ سورج کی حرارت جذب کو کر کے دنیا کو گرم کرتے ہیں۔ پانی کے بخارات اور کاربن ڈائی آکسائڈ کی طرح میتھین، نائٹرس آکسائڈ، اوزون اور CFC بھی انفرا ریڈ شعاعیں جذب کر کے دنیا کو گرم رکھتی ہیں۔ اگر دنیا کا اوسط درجہ حرارت بڑھ جاتا ہے تو قطب شمالی اور قطب جنوبی پر موجود برف کے عظیم ذخیرے پگھل جائیں گے اور سمندر کی سطح اونچی ہو جائے گی۔ اس وجہ سے بہت سے ساحلی شہر پانی میں غرق ہو جائیں گے۔
اگر گرین ہاؤس ایفیکٹ نہ ہوتا تو دنیا کا اوسط درجہ حرارت جو 14 ڈگری سینٹی گریڈ ہوتا ہے وہ گر کر ‎منفی 18 ڈگری سینٹی گریڈ رہ جاتا۔ سیارہ زہرہ پر کاربن ڈائی آکسائڈ بہت زیادہ ہے اور وہاں اس کا جزوی دباؤ 90 bar ہوتا ہے جس کی وجہ سے وہاں درجہ حرارت 467 ڈگری سینٹی گریڈ ہے ‎ کیونکہ کاربن ڈائی آکسائڈ سورج سے آنے والی ساری حرارت جذب کر لیتی ہے۔

تصغیر|دائیں|400px|Pattern of absorption bands created by greenhouse gases in the atmosphere and their effect on both [[solar radiation and upgoing thermal radiation]]

تصغیر|بائیں|500px| کرہ ہوائ میں ہونے والے گرین ہاوس ایفکٹ کا مختصر جائزہ
گرین ہاوس گیسوں کی ہوا میں مقدار

فائل:Major greenhouse gas trends.png
نگار خانہ


File:Greenhouse New Zealand.JPG|
File:Westland s-gravenzande 2.jpg|


زمرہ:باغبانی
زمرہ:دنیا
زمرہ:زرعی عمارات
زمرہ:بود و باش کے کوائف
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:اقسام عمارات
زمرہ:باغ کی خصوصیات
بصری میدان

بصری میدان (visual field) سے عام طور پر طب العین میں مراد اس علاقے یا ان حدود کی کی جاتی ہے کہ جن میں پیدا ہونے والے منبہات (stimuli)، نظر یا دیکھنے کی حس (بالفاظ دیگر بصارت) کو اجاگر کرتے ہیں۔

بصری میدان کی اِصطلاح بعض اوقات نظری میدان کے لیے استعمال کی جاتی ہے، گو کہ یہ دونوں اِصطلاحات ایک چیز کی طرف اِشارہ نہیں کرتیں .
مزید دیکھیے

* بصری آگہی

زمرہ:آنکھ
زمرہ:بصارت
زمرہ:بصری نظام
زمرہ:طب العین
زمرہ:کامنز زمرہ جس کا ربط ویکی ڈیٹا پر ہے
بصری صراحت

تصغیر|200px|بصری صراحت کی پیمائش یا امتحان کے لیے عام طور پر استعمال کیا جانے والا Snellen chart۔
بصری صراحت (visual acuity) سے مراد بصارت کی باریکی، تیزی یا صراحت و حادیت (acuteness) کی لی جاتی ہے، یعنی بہتر الفاظ میں یوں کہہ سکتے ہیں کہ بصری صراحت سے مراد اصل میں بصارت کی وہ صلاحیت یا قوت ہوتی ہے جس کی مدد سے نظر مختلف ساختوں کے مابین ان کی الگ الگ تمیز یا شناخت کرتی ہے۔ بعض اوقات طب العین میں اگر صرف acuity کا لفظ اختیار کیا گیا ہو تو اس کی مراد کسی بھی نظر آنے والی شے کے لیے بصری آگہی (visual perception) کی حادیت (acuteness) یا تیزی کی لی جاتی ہے جس کے لیے صراحت سے بہتر لفظ حدت کا آتا ہے، اس کی مزید وضاحت کے لیے وجہ تسمیہ۔
وجہ تسمیہ

حدت کا لفظ سائنسی و طبی مضامین میں انگریزی acuity کے معنوں میں استعمال کیا جاتا ہے، جس کے بنیادی معنی تیزی (sharpness) کے ہوتے ہیں۔ اسی سے اس کے عام معنی حرارت کی تیزی (sharpness) کے بھی آتے ہیں اور مفہوم کو وسیع کرکہ بعض اوقات بذات خود حرارت و تپش کے معنوں میں استعمال کر لیا جاتا ہے۔ انگریزی میں یہ لفظ acuite سے ماخوذ ہوا ہے جو خود لاطینی کے acutus سے بنا ہے جس کے معنی و مفہوم حاد (acute) اور تیزی (sharp) کے ہوتے ہیں۔ یہاں مضمون کے عنوان میں حدت کی بجائے صراحت کا لفظ استعمال کرنے کی وجوہات یوں ہیں کہ ایک تو یہ کہ ؛ گویا visual acuity کے لیے، بصری حدت کا لفظ درست ہے مگر حدت کے حرارت کے ساتھ بکثرت عام استعمال کی وجہ سے اپنی تیزی و صراحت کے مفہوم کے باوجود ابہام پیدا کر سکتا ہے، دوسرے یہ کہ موجودہ معلومات کی رو سے قیاس ہے کہ acuity کا لفظ دیگر سائنسی اصطلاحات میں شائد نا ہونے کے برابر ہے لہذا صراحت کا انتخاب کسی دوسری ایسی اصطلاح سے متصادم ہونے کا امکان کم ہی ہے جس میں acuity کا لفظ آئے۔

زمرہ:آنکھ
زمرہ:بصریات
زمرہ:علم الاعصاب
زمرہ:طب العین
زمرہ:طبی علامتیں
زمرہ:ویکی ڈیٹا سے مطابقت رکھنے والی مختصر تفصیل
پیش حجیرہ

پیش حجیرہ (anterior chamber) سے مراد پستانیہ (mammaliam) جانداروں کی آنکھ میں موجود اس حجیرے (chamber) کی ہوتی ہے کہ جو عدسے (lens) کے آگے یا پیشین پایا جاتا ہے اسی وجہ سے اس کو پیش حجیرہ کہتے ہیں۔ آنکھ کی گیند اصل میں دو بڑے قطعات (segments) پر مشتمل ہوتی ہے جس میں ایک چھوٹا (کل کا قریبا چھٹا) حصہ عدسۂ آنکھ کے سامنے یا آگے ہوتا ہے جسے پیش قطعہ (anterior segment) کہتے ہیں، جبکہ باقی بڑا حصہ پشتی جانب یا پیچھے ہوتا ہے اور پس قطعہ (posterior segment) کہلاتا ہے۔ اگلے پیش قطعے کے پھر دو حصے ہو جاتے ہیں
# پیش حجیرہ (anterior chamber) جو قرنیہ (cornea) کی پچھلی سطح اور قزحیہ (iris) کے مابین ہوتا ہے۔
# پس حجیرہ (posterior chamber) جو قزحیہ اور عدسی رباط معلق (suspensory ligament of lens) کے درمیان پایا جاتا ہے۔
نگار خانہ


File:Three Main Layers of the Eye.png|
File:Three Internal chambers of the Eye.svg|


زمرہ:آنکھ
زمرہ:انسانی آنکھ کی تشریح
پس حجیرہ

پس حجیرہ (posterior chamber) سے مراد پستانیہ (mammaliam) جانداروں کی آنکھ میں موجود اس حجیرے (chamber) کی ہوتی ہے کہ جو عدسے (lens) کے پیچھے یا پستی جانب پایا جاتا ہے اسی وجہ سے اس کو پس حجیرہ کہتے ہیں۔ آنکھ کی گیند اصل میں دو بڑے قطعات (segments) پر مشتمل ہوتی ہے جس میں ایک چھوٹا (کل کا قریبا چھٹا) حصہ عدسۂ آنکھ کے سامنے یا آگے ہوتا ہے جسے پیش قطعہ (anterior segment) کہتے ہیں، جبکہ باقی بڑا حصہ پشتی جانب یا پیچھے ہوتا ہے اور پس قطعہ (posterior segment) کہلاتا ہے۔ اگلے پیش قطعے کے پھر دو حصے ہو جاتے ہیں
# پیش حجیرہ (anterior chamber) جو قرنیہ (cornea) کی پچھلی سطح اور قزحیہ (iris) کے مابین ہوتا ہے۔
# پس حجیرہ (posterior chamber) جو قزحیہ اور عدسی رباط معلق (suspensory ligament of lens) کے درمیان پایا جاتا ہے۔

زمرہ:آنکھ
زمرہ:انسانی آنکھ کی تشریح
رباط (تشریح)

علم تشریح میں رباط کا لفظ انگریزی ligmant کے متبادل آتا ہے اور اس کی جمع اربطہ (ligaments) کی جاتی ہے۔ رباط ایک ایسی ساخت کو کہا جاتا ہے کہ جو ریشی (fibrous) شکل رکھتی ہے اور ہڈیوں اور غضاریف (cartilages) کو آپس میں اور گوشت سے جوڑ کر جسم میں مضبوطی پیدا کرتی ہے۔ لفظ رباط یا ligament عام طور پر تین اقسام کی ساختوں کے لیے مشترکہ طور پر ادا کیا جاتا ہے۔
# ہڈیوں اور غضاریف کو جوڑنے والی ریشی ساختیں
# صفاق (peritoneum) کی ایک لف (fold) یا تہ کے لیے جو جھلی کی مانند ہوا کرتی ہے
# حمیلی (fetal) ساختوں کا کوئی باقیہ (remnant)


زمرہ:استخوانی نظام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:علم تشریح الاعضا
سورج گرہن یکم اگست 2008ء

یکم اگست 2008ء کا سورج گرہن ایک مکمل سورج گرہن تھا جو زمین کے انتہائی شمالی علاقوں میں نظر آیا۔ جن میں کینیڈا، روس اور شمالی چین شامل ہیں۔ یہ ان علاقوں میں مکمل نظر آیا جہاں آدھی رات کا سورج نظر آتا ہے۔ یعنی مقامی وقت کے مطابق آدھی رات کو بھی سورج نظر آتا ہے کیونکہ یہ وہ علاقے ہیں جہاں کئی ماہ تک دن اور کئی ماہ تک رات ہوتی ہے۔
انتہائے شمال کے علاوہ یہ شمالی اور مشرقی امریکا، یورپ اور ایشیا کے کچھ علاقوں میں بھی نظر آیا۔ اس کا آغاز 08:04:06 یو۔ سی۔ ٹی کو ہوا جو 12:38:27 یو۔ سی۔ ٹی تک جاری رہا۔ اس دوران اس کی کسی بھی مقام پر زیادہ سے زیادہ چوڑائی 236.9 کلومیٹر تھی۔
نگار خانہ


فائل:Arctic eclipse.jpg|
فائل:Eclipse 2008 Sar.JPG|
فائل:Solar eclipse of 2008 August 1.JPG|
فائل:Zatmenie06.jpg|
فائل:NovosibirskTotalEclipsePhoto.jpg|
فائل:NovosibirskTotalEclipsePhoto-cropped.jpg|
تصغیر|بائیں|200px|یکم اگست 2008 کا مکمل سورج گرہن جو جزوی طور پر ایشیا میں بھی نظر آئے گا
مزید دیکھیے

* سورج گرہن
بیرونی روابط

* ناسا کا سورج گرہن کا صفحہ جال
* سابقہ اور آئندہ سورج گرہنوں کے نقشے


زمرہ:2008ء میں چین
زمرہ:2008ء میں روس
زمرہ:2008ء میں سائنس
زمرہ:2008ء میں قزاقستان
زمرہ:2008ء میں منگولیا
زمرہ:اکیسویں صدی کے سورج گرہن
زمرہ:شمسی ساروس 121
زمرہ:مکمل سورج گرہن
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:سورج گرہن
زمرہ:سائبیریا
پاکستانی زبانیں

پاکستانی زبانوں کو عام طور پر تین گروہوں میں تقسیم کیا جاتا ہے۔
* ہند آریائی زبانیں: اس میں اردو، پنجابی، سرائیکی، سندھی، رانگڑی وغیرہ شامل ہین۔ یہ پاکستانی زبانوں کا سب سے بڑا گرہ ہے
* ہند ایرانی زبانیں۔ اس میں پشتو اور بلوچی شامل ہیں۔
* دراوڑی زبانیں۔ اس میں صرف براہوئی زبان شامل ہے۔ جو بلوچستان میں بولی جاتی ہے۔
اہم زبانیں

پاکستان کی اہم زبانوں میں درج ذیل شامل ہیں:
* اردو
* گوجری
* کوہستانی
* ہندکو
* پشتو
* بلوچی
* براہوئی
* سندھی
* سرائیکی
* پنجابی

زمرہ:پاکستان کی زبانیں